Manuel en Motlanthe tree uit – praag.co.za
Manuel en Motlanthe
Die program toon dat LP's Dinsdag afskeidshuldeblyke vir beide Motlanthe en Manuel sal hou tydens 'n sitting.
Die parlement sal Donderdag ontbind na sy vyfjaartermyn tot 'n einde gekom het. 'n Nuwe parlement sal na afloop van 7 Mei se algemene verkiesing aangewys word.
Die ANC se hoofsweep, Stone Sizani, het nie gereageer op oproepe en SMS-boodskappe nie.
Luzuko Jacobs, woordvoerder van die parlement het gesê die geskeduleerde afskeidshuldeblyke verskyn op die program want die betrokkenes het spesifiek gevra om ingesluit te wees.
Jacobs het die media aangeraai om met die onderskeie kantore te skakel.
Manuel se woordvoerder, Dumisa Jele wou nie sê of dit Manuel se swanesang in die parlement sal wees nie, maar het gesê die minister het gevra om die parlement Dinsdag toe te spreek, want hy sal uit die land wees as die parlement Donderdag ontbind.
Daar sal Donderdag 'n geleentheid vir LP's se afskeidstoesprake wees.
Skrywer Karin RoodtGepubliseer op 11 Maart 2014 Kategorieë Nuus, Suider-AfrikaSleutelwoord Adjunk-president Kgalema Motlanthe, ANC se hoofsweep, minister in die presidensie, parlement, Stone Sizani, Trevor Manuel